Omnibus sancte christianitatis cultoribus notificamus quod Constantius de Marniaco, laudante filiis suis, Roberto videlicet, Duranno, Galterio, atque fratre suo Rainaldo, dederunt Deo et sancte Marie de Firmitatis et monachis ejusdem loci quicquid habebant infra territorium Nulliaci, tam in bosco quam in plano, et unam charratam feni in suis pratis singulis annis in perpetuum. Hujus rei testes: Rainaldus, sacerdos, frater ejus, Robertus, filius ejusdem Constantii, Durannus, frater ejus, Galterius, frater ejus.